Štefunko, Ivan, poslanec NR SR (2024-02-07):
Dobre, takže technika je na mieste, ja som pripravený. Ďakujem, pán predsedajúci, vážené kolegyne, vážení kolegovia, milé, milí občania, občianky, lebo viem, že pozeráte. Včera som počul prejav pána poslanca Kéryho, ktorý hovoril, že pri takom zložitom a obsažnom zákone by sa nemali vyjadrovať ľudia, ktorí nie sú právnici, dokonca pani prezidentka nie je dostatočná právnička, lebo je dosť zaangažovaná v tom celom procese, teda že nie je nezávislá. A tak ja budem vystupovať ako neprávnik, ako, ako človek, ktorý je aktérom tejto spoločnosti, ako občan, ktorý používa právo na to, aby žil, podnikal, bol správnym občanom, aby správne vychovával svoje deti a aby proste sa začlenil do tejto spoločnosti. Budem to teda hovoriť tak, ako to všetko vnímajú neprávnici, ale právo nie je len pre právnikov, ale právo je aj pre občanov. Teda poviem vám sedem bodov, prečo mi tento, táto novela v skrátenom legislatívnom konaní vadí a prvá je nasledovná, nasledovný bod. Zmeny Trestného zákona sú podľa mňa pozvánkou pre organizovaný zločin. A teraz nehovorím, že vláda urobila nejakú pozvánku a všetkým mafiánom v Európe ju zaslala, ale myslím si, že tak ako daňoví podvodníci alebo daňoví optimalizátori vedia, kde sa vyhnú správnemu zdaneniu alebo kde sa vyhnú správnym trestom, tak tak do budúcnosti budú vedieť aj ľudia, ktorí sú len, nazvime to, na hrane zákona, kde konať svoje podnikanie tak, aby po nejakom období napríklad jeho činy alebo ich činy boli premlčané, kde konať tak, kde sa vie, že polícia nemá dostatočné právomoci alebo dostatočný rozpočet, alebo kde konať tak, kde, nazvime to tak, vládna moc je minimálne, ak nechcem povedať, že toleruje, ale minimálne je zhovievavá ku činom týkajúcich sa korupcie alebo trestným, alebo teda ekonomickým trestným činom. Ja som veľmi ocenil prejav pani prezidentky a nie preto, že bola podpredsedníčka Progresívneho Slovenska, alebo že vy ju nazývate, že je zaujatá, lebo ona prvá veľmi správne vysvetlila to, čo nám tu vlastne stále opakujete, lebo pri každom, každej jednej veci rozprávate o tom, ako je to podobné v Rakúsku, v Čechách, v Nemecku a povedzme aj v ďalších iných krajinách. Problém je v tom, že vždycky zamlčíte to, že vy ste urobili takú štvorkombináciu vecí, ktorá vlastne optimalizuje systém na to, aby sa mnohé z tých vecí, ktoré momentálne, ktorým čelí Slovenská republika, zatajili alebo zamlčali. Znova to pripomeniem, je to zásadné zníženie trestných sadzieb. Okej. Povedali ste, že chcete znižovať trestné sadzby, aby nebola justícia preplnená, aby súdy, teda aby, povedzme, väznice boli prázdnejšie, berem to. Zvýšenie hraníc škody. To, to je trošku problém, nie? To znamená, že, to znamená, že nieže len pôjdem na kratšie do väzenia, ale môžem urobiť, spáchať aj väčší trestný čin. Zmeny v ukladaní podmienečných trestov. To znamená, že urobím zločin, môže byť aj vyšší, ale pôjdem na kra... na kratšie do väzenia, resp. môžem si odsedieť doma, resp. ako to hovoríte pri tých podmienečných trestoch, nemusím na to, na tú väzbu, na ten výkon väzby ani nastúpiť. No a zmeny v oblasti premlčania, tak to je ako keby naozaj gól, výborne vám to vysvetlila kolegyňa Luščíková, ktorá vlastne znova nasvietila to, čo chystáte, z iného svetla, ako to robí Progresívne Slovensko cez svojich poslancov a poslankyne, že proste veľmi správne a z rôznych svetiel, teda z uhlov pohľadu vám nasvecujeme to, čo vy momentálne chystáte. A na to som, ako som už povedal viackrát, hrdý. Pán poslanec Muňko mi povedal pred chvíľou, že načo to robíme, že veď už sa podobáme na OĽANO, včera to hovoril pán Kéry, veľmi, veľmi si toto vyprosujem, lebo robíte odbornú, dostatočnú protiargumentáciu, keďže ste to všetko urobili v skrátenom legislatívnom konaní a teda odborná verejnosť nemôže vystúpiť, a tak preto to robíme namiesto nej. Pred 250 rokmi sa, neviem, či viete, na Slovensko, alebo na území Slovenska v Rakúsko-Uhorsku započal cisárom Jozefom II. taký proces, kde vlastne cisár Jozef II., syn Márie Terézie, sa rozhodol, že ide šľachtu trošičku obmedzovať, aby nebola nad zákonom a chcel podporiť občanov a dával im rôzne kódexy a zákonníky, ktoré ich posudzoval, alebo postavili na oveľa vyššiu úroveň, ako to bolo predtým. Samozrejme, neboli to všetci, všetko plnoprávni občania, ale to, že vlastne oslávil, oslabil vplyv šľachty a do veľkej miery posilnil občianske práva a rovnosť pred zákonom, započal proces demokratizácie, no, v úvodzovkách, pred 250 rokmi na našich územiach. Samozrejme, ten proces pokračoval mimo vojen a diktatúr, ale ja mám pocit, že toto, čo sa teraz momentálne deje, vlastne ten proces demokratizácie a emancipácie a rovnosti pred zákonom vlastne začína upadať alebo ide do recesie. To, čo vám tu stále hovoríme, že vybraná skupina, povedzme, ľudí, ktorí majú problém so zákonom, aby som nebol osobný, je chránenejšia ako obete trestných činov. A toto by sa naozaj nemalo diať. Špeciálne, keď ste v zásade urobili niečo, a teraz sa na to pozriem z opačného hľadiska, nie z právneho, ale vlastne vy momentálne ste skrátili oblasti premlčania, ale zároveň ste znížili rozpočet ministerstva spravodlivosti, pán minister, o 140 mil. na tento rok a v roku 2025, ´26 o plánoži... plánujete ešte znížiť. To znamená, že ako budú tie súdy, v akom budú strese, aké budú mať prostriedky na to, aby sa veci správne rozsúdili alebo vyšetrili. A ešte ku vyšetrovaniu. Zároveň na vnútro plánujete znižovať o 30 až 40 miliónov menej v rokoch 2025 a ´26, teda nezávidím orgánom činnys... činným v trestnom konaní ich situácie, kde budú mať viac stresu, viac práce za menej peňazí a budú mať nižšiu motiváciu. Iba ak motiváciu púšťať zločinu, zločinovcov (správne: zločincov, pozn. red.) na slobodu, aby mali menej roboty. Takže toto je ekonomický a neprávny argument, prečo by ste to nemali robiť. Druhý dôvod, prečo si myslím, že by ste nemali urobiť túto zmenu, je renomé Slovenska. Renomé Slovenska môžete hodnotiť tak, že napríklad si ľudia spomenú na Slovensku, že a to je tá krajina, kde sa dobre žije, alebo to je tá krajina, kde povedzme vládne vláda práva. No na Slovensku máme pocit, že to tak nie je, ale myslíme si, alebo to tak nebude, ale myslíme si, že ani naši zahraniční susedia nie sú úplne slepí a rôzne agentúry a ratingové agentúry nás už dnes hodnotia, že napríklad v korupcii sme teraz tretí najhorší v EÚ, alebo že z hľadiska vymožiteľnosti práva sme úplne na konci rebríčkov v EÚ. A toto sa všetko prejavuje na tom, že či investori budú investovať na Slovensku, resp. že či, za ako draho si budeme požičiavať peniaze na chod štátu. Neviem, či viete, ale momentálne sme si v dvojročnom požičiavaní, poviem to tak pre občanov, požičali najhoršie z celej EÚ. To znamená, že náš dlh financujeme naj-drah-šie. To znamená, že váš rozpočet, ktorý je v deficite, budeme strašne dlho a draho splácať. A toto je ďalšia oblasť, kedy si myslíme, že napríklad tento trestný zákonník alebo tá jeho novela nie je veľmi dobrá. Znova odpoviem pánovi Muňkovi teda, že prečo teda to robíme. No robíme to pre budúcnosť. Ja som sa, ja som si dovolil pozvať na toto rokovanie moju dcéru, ktorá je na balkóne, a robím to pre ňu a robím to pre jej generáciu, lebo neviem, či viete, ale veľké percento, desiatky percent mladých ľudí v jej veku chcú odísť zo Slovenska, lebo majú pocit, že to nie je perspektívna krajina pre ich budúcnosť. A to nie sú len deti z Bratislavy alebo deti, nazvime to, ľudí, ktorí sú spoločensky angažovaní. Sú to deti od Humenného cez Svidník, Zlaté Moravce, ale, až po Nitru a Bratislavu. Oproti priemeru EÚ už teraz odchádza štyrikrát viacej ľudí do zahraničia študovať, ako je to v iných krajinách. Je to strašné vysvedčenie. A znova. Ako to, čo to má spoločné s trestným právom? No to, že ľudia majú pocit nespravodlivosti, že mafiáni alebo ľudia, ktorí majú problém so zákonom, sú momentálne alebo budú na slobode, a ľudia, ktorí svojím umom chcú zarábať a chcú rozvíjať našu republiku, budú, budú, nazvime to, minimálne diskriminovaní, ak nie demotivovaní. To znamená, že korupcia, rodinkárstvo alebo nefunkčné inštitúcie, ktoré sa chystáte tu momentálne spraviť, vlastne spôsobí to, že s každým talentovaným dvadsaťpäťročným človekom, ktorý sa rozhodne odísť, stráca Slovensko 2,8 milióna eur v jeho celoživotnej pridanej hodnote. Vynásobte si to číslom, ktoré som vám povedal, a sú to naozaj miliardy eur, ktoré by mohli slúžiť na financovanie nielenže 13. dôchodku, ale aj štrnásteho, resp. aj na dvojnásobné dôchodky. A toto sú veľké hospodárske straty, ktoré aj takýmto zákonom sa, sa chystajú a myslíme si, že by sa to nemalo diať. Moje kolegyne aj kolegovia veľmi správne včera pomenovávali úplné absurdity. Jednu z nich teda vám znova pripomeniem, je, že mladí ľudia žijú iným spôsobom, ako žijú povedzme ľudia mojej generácie alebo, alebo ľudia staršej generácie ešte ako som ja. A marihuana, či chceme, alebo nechceme, je bežnou súčasťou života mladých ľudí v západnej Európe a ja nehovorím, že je to dobré, dokonca to aj odsudzujem, ale trestať mladých ľudí za to, že majú kontakt s touto ľahkou drogou, je veľmi, nazvime to, nehodné 21. storočia, špeciálne ak sú tresty za to, že za držbu alebo dokonca pestovanie nejakej rastlinky je väčšie ako za znásilnenie malého dieťaťa. Je to neuveriteľné, že vlastne ešte aj touto novelou novely, ak to mám takto ľudovo nazvať, ste ustúpili extrémistom z SNS a ste v skutočnosti vlastne ľuďom, ktorí nevedia trafiť domov a narazia do semafora a chodia po pätnástich hodinách na alkoholový test, ste vlastne vyhoveli, a títo mladí ľudia, ktorí tu a tam majú kontakt s ľahkými drogami, ste vlastne spravili to, že im viete pokaziť na celý život. Ale to je samozrejme, súvisí to aj s tým, že potom mladí ľudia z iných krajín neprídu robiť do medzinárodných firiem, ktoré sú na Slovensku, buď v Košiciach, v Bratislave alebo v Žiline, lebo si pozrú, že aké absurdity sú v Trestnom zákone na Slovensku, resp. za čo sa postihuje, nazvime to, životný štýl, s ktorým, ešte raz hovorím, nesúhlasím, ale je taká vec, ktorá sa proste deje a mali by ste sa na to, na to pozrieť. Včera som počul odvážny výrok pána Michelka, ktorý povedal, že odvážna vláda vie spraviť aj veci proti verejnej mienke. Ináč ja s tým súhlasím, ja s tým súhlasím, odvážna vláda by mala byť vlnolam a nie, nazvime to, ten, ktorý spôsobuje vlny, to znamená, že či už Winston Churchill alebo veľkí lídri našej doby alebo minulých dôb vedeli ísť proti verejnej mienke, keď bolo niečo veľké, čím chceli transformovať spoločnosť. Problém je v tom len, že toto, tento trestný zákonník alebo táto novela vôbec nie je odvážna vec. Je to v skutočnosti len zníženie trestov pre ľudí s potenciálnou kriminálnou činnosťou. Toto nie je boj proti, proti nepriateľovi, alebo toto nie je rozpočtové zodpovedné správanie sa, ktoré o štyri roky ukáže, ukáže svoje výsledky. Toto je to, čo síce ukáže svoje výsledky, a myslím si, že teraz vás hodnotí verejná mienka, už aj zahraničie, ale do budúcnosti vás budú, bude súdiť aj história. Som zvedavý a dúfam, že to niekto spraví, že všetky tie veci, ktoré sú v tom Trestnom zákone, vypíše, porovná so všetkými vecami, ktoré vám my tu hovoríme, že sa stanú, a budeme presne pozorovať, že tento človek bol prepustený na základe tej veci, ktoré ste 7. februára 2024 schválili. A to sú všetci poslanci, aj tí, ktorých všeobecne pokladáme za slušných. Ja si nemyslím, že ste tu všetci neslušní, dokonca mnohých aj poznám z minulosti, len myslím si, že každého jedného človeka, ktorého meno bude podpísané, virtuálne podpísané tým hlasom, tým stlačením toho gombíka, sa bude spájať do budúcnosti s krivdou, čo sa udeje na bežnom živote občanov a občianok. To znamená, myslím si, že vás bude hodnotiť aj história. Šiesty bod, ktorý by som chcel povedať, je, že na rozdiel od vlády Roberta Fica sú aj dôležitejšie problémy, ktoré by sme mali inkorporovať do moderného trestného zákonníka, a to je niečo, čo je neuveriteľné. Ja ako otec dvoch dcér, ako človek, ktorý celý život presadzujem rovnosť medzi ženami a mužmi a emancipáciu žien, vidím, že domáce násilie v 21. storočí nie je správne pojmované alebo, alebo nazvané, resp. pojmom domáce násilie, čo, čo v normálnych krajinách je, že sa rozumie konanie blízkej osobe spôsobujúce fyzické, sexuálne, fyzické, psychické a emočné násilie alebo utrpenie. Toto navrhujeme, aby sa dodalo, ale som zvedavý ako, keď sa bude hlasovať o našich pozmeňovacích návrhoch, ako sa k tomu vy osobne, pán predsedajúci alebo poslanci, ktorí ste tu, postavíte. Je tu väčšina z vás mužov, ale myslím, že by ste mohli byť solidárni aj so ženami, ktoré naozaj majú problém s domácim násilím a myslím si, že je to niečo, čo v 21. storočí treba riešiť. To už zas, samozrejme, nehovorím o rôznych nenávistných prejavoch, ktoré vlastne sa plynúce, alebo teda sú cez rodovú identitu alebo sexuálnu orientáciu, včera to navrhovala kolegyňa Lucia Plaváková. Som zvedavý, ako sa k tomuto zachováte a ako budete hlasovať. No a na záver, myslím si, že keby som sa mal vrátiť k tým ekonomickým prejavom toho, čo teraz robíte, je že veľmi vážne ohrozujete prostriedky z Európskej únie, ktoré majú prísť na Slovensko, či už je to plán obnovy, čo je 6,4 miliárd eur, alebo eurofondy 13 miliárd eur a ďalšie. Myslím si, že Európska komisia alebo Európska prokuratúra je veľmi, veľmi pozorná a pozorne sleduje to, čo sa na Slovensku udeje. Samozrejme, vy poviete, že opozícia ohovára a preto, nazvime to, málo informovaná Európska komisia alebo Európska prokuratúra bude nás počúvať na slovo. No nie je to tak. Myslím si, že keď dánski alebo švédski, alebo fínski, alebo nemeckí, alebo francúzski daňoví poplatníci, občania krajín, ktoré majú tiež svoje problémy, si potom uvedomia, že posielajú svoje peniaze na Slovensko, kde sú nízke tresty za korupciu a teda korupciu, ktoré sa týkajú aj eurofondov, tak bude to dosť vážny problém, že či tieto krajiny a občania týchto krajín budú chcieť posielať tie peniaze na Slovensko. Teda summa summarum, myslím si, že sú aj iné neprávnické argumenty, prečo by Slovensko nemalo mať takýto trestný zákonník, aký navrhujete, a v mojom mene, v mene detí vo veku mojej dcéry a iných detí, ktoré sú na Slovensku, alebo detí, ktoré nežijú na Slovensku, ale sú slovenského pôvodu alebo sú slovenskí občania a občianky, mali by ste zvážiť, či túto novelu prijmete a myslím si, že to nie je len tak, že to budú ľudia vnímať Robertom Ficom, ale myslím, že to budú vnímať aj cez vás, každého jedného človeka, ktorý za túto novelu zahlasuje. Ďakujem vám veľmi pekne.